TA A LJA U MATRIĊI Eku ta' erbgħin sena ilu — Meta l-osrreċza tagħna ċċelebrat gheluq l-ewwel mitt sena tagħha Is-sena li fiha seħħew numru ta' avvenimenti, li wħud minnhom biddlu l-mod tal-ħajja moderna, f'Ġuvana Jonestown seħħ suwiċidju tal-massa li ħalla 909 persuna mejta. Fl-Italja, L-istatista Aldo Moro nħataf u nqatel mill-Grupp terroristiku Brigate Rosse. Bejn Awwissu u Ottubru ta' l-istess sena l-Knisja Kattolika kellha tlett mexxeja differenti. Wara ħafna taqtigħ ta' qalb, anke minħabba s-sitwazzjoni politika prekarja, il-finali tat-Tazza tad-Dinja nżammet fl-Arġentina u ntrebħet mit-tim ospitanti. L-Izrael u l-Eġittu kienu ffirmaw ftehim ta' paċi wara snin ta' gwerrer, ġewwa Camp David fl-Istati Uniti. Fi Spanja wara 40 sena ta' dittatura rritornat bħala pajjiż demokratiku. F'dik is-sena ħarġu films li baqaw meqjusa bħala 'cult films' fosthom 'Superman' u 'Grease'. Filwaqt fix- xena televisiva kienet għamlet id-debut is-sensiela 'Dallas'. fl-istorja tagħha. Meta MITT SENA QABEL il- Parroċċa Ewlenija tagħha ġiet elevata biex tkun il- Parroċċa Waħdanija ta' Tas-Sliema kollha kif ukoll tal-Ġżira. Bħalma jiġri dejjem f'ċirkustanżi simili, kien twaqqaf kumitat apposta sabiex ifassal programm ta' attivitajiet sabiex dan l-anniversarju jiġi mfakkar bl-aħjar mod. Dan il-kumitat tmexxa mill-W.R. Dun (aktar tard Monsinjur) Carmelo Bianco Kappillan ta' dak iż-żmien. Bħala segretarju ta' dan il-kumitat kien hemm is-Sur John Bisazza. Fost l-iniżjattivi li ttieħdu kien hemm dik li ġie ppublikat ktieb bl-istorja tal-Parroċċa. Il-ktieb ġie Gallariji armata għaċ-ċentinarju fdat f'idejn is-Sur Maurice Busietta li kellu ħafna x'jirrakkonta anke mill-esperjenza personali tiegħu billi għex direttament ħafna mill-ħajja reliġjuża, soċjali, u sportiva ta' Tas-Sliema. Irridu ngħidu wkoll li kien l-ewwel ktieb tax-xorta tiegħu għall- Parroċċa tagħna. Nhar il-5 ta' Awwissu, ta' dik is- sena ċentinarja, fetħet Wirja Storika li nżammet fil- Kunvent ta' St. Joseph, li dak iż-żmien kellu d-dħul għalih anke mix-Xatt. Din il-wirja nfetħet mill-E.T. Sir Anthonv Mamo tbierket mill-Vigarju Ġenerali Mons. Profs Arturo Bonnici. Fejn jidħol armar tat-toroq għall-Festa wkoll ħa spinta l quddiem u ntwera entużjażmu ġdid mid- dilettanti. Dan kollu wassal biex twieldet l-Għaqda ta' L-Armar, li allura din is-sena qed tfakkar għeluq l-Erbgħin sena mit-twaqqif tagħha. Aktar tagħrif estensiv wieħed isibu f'dan l-istess Programm fil-kitbiet tal-ħbieb tagħna John Aquilina u Constantine Busuttil. Kif ser naraw anktar 'l quddiem, anke s-Soċjetà Filarmonika Stella Maris tat is-sehem sħiħ tagħha permezz ta' ħames servizzi fil-ġimgħa tal-Festa Titulari. Ta min wieħed igħid li għalihom il-Festa Titulari, dik is-sena, intefgħet b'ġimgħa lura, xorta waħda kien hemm dell ta' dubju li setgħet titħassar. Fil-Fatt nhar il-Ħadd 6 ta' Awwissu, tliet ġimgħat qabel il-Festa, tħabbret il-mewt tal-Q.T. il-Papa Pawlu VI. Il-Festa Ċentinarja saret kif ippjanat u għaliha saru seba' sibtijiet ta' tħejjija li bdew nhar it-8 ta' Lulju. Wara li jingħad ir-Rużarju kienet titkanta s-Salve Regina u tingħad il-Kurunella tal-Madonna Stella It-Translazzjoni tan-1978 Kollox kien jintemm bil-quddies tas- 6,30p.m. Il-quddiesa ta' l-aħħar Sibt, nhar id-19 ta' Awwissu, kienet Folk Mass u qaddes Mons. Mikiel Azzopardi, wara segwa Rużarju meditat fi Pjazza Annunzjata. Kif kien xieraq sabiex ma jintesewx, il-jum ta' qabel saret Konċelebrazzjoni mmexxija mill-Kappillan Bianco għall-erwieħ dawk is- Saċerdoti u Ljaċi li tul is-snin ħadmu fi ħdan il- Knisja Parrokjali ta' Stella Maris. Attività li tgħaqqad it-Titular tal-Parroċċa Ewlenija ta' Tas-Sliema mal-baħar kienet ir-Regatta li ġiet organizzata fix-Xatt ta' Tas-Sliema mill-Birżebbuġia Sailing Club bejn id-19 u l-20 ta' Awwissu. Il-Ġimgħa tal-Festa Ċentinarja fetħet nhar it-Tnejn 21 ta' Awwissu b'quddiesa ċċelebrata minn Mons. Lawrenz Gatt, dak iż-żmien Rettur tas-Seminarju. Wara, bħalma għadu jsir sal-lum, sar il-Ħruġ tal- Vara minn-Niċċa. Dan dejjem isir bis-sehem tal-Banda Stella Maris. Dan l-ewwel servizz tal- Banda, fil-Festa Ċentinarja, intemm bi Programm Mużikali f'Għar id-Dud. L-għada, nhar it-Tlieta 22 ta' Awwissu fis-7,30p.m.fil-Knisja Parrokkjali Matriċi ta' Stella Maris inżammet Akkademja Mużiko Lettrarja taħt il-patroċinju tal-E.T. Mons Sir Michael Gonzi, Arċisqof Emeritus u l-Prim Imħallef J.J. Cremona. Din l-akkademja ttelgħet bis-sehem tal-Kor ta' San Ġiljan u fit-tmiem tagħha nkixfet irħama kommemorattiva li tfakkar għeluq l-EWWEL MITT SENA MIT-TWAQQIF TAL- PARROĊĊA TA STELLA MARIS. It-Translazzjoni Solenni tar-Relikwija saret l-għada l-Erbgħa 23 t' Awwissu. Din telgħet mill-kunvent tas-Sorijiet ta' St. Joseph fi Triq il-Katidral u kienet immexxija mill-E.T. Mons. Arċisqof Gużeppi Mercieca flimkien ma' l-eks kappillani Mons. G. Inguanez u Mons. Gwido Calleja flimkien ma' Mons. G. Lupi u Mons. L. Gatt żewġ saċerdoti li taw servizz ferm utli lil Parroċċa tagħna. Parroċċa ARĊIPRETALI u MATRIĊI Mument mill-Marċ ta' filgħodu ta' l-1978 Ovvjament magħhom kien hemm il-Kleru tal- Parroċċa immexxija mill-Kappillan Bianco. Wara segwa Pontifikal Solenni mmexxi mill-istess Arċisqof Mercieca li kkonsagra l-artal mejda ta' l-irħam li żżanżan propju dakinhar. Filgħaxija kien imiss il-Banda Cittadina Kings Own li tagħmel marċ mat-toroq tal-Parroċċa. Ftit wara li beda l-marċ, bdiet tqattar ix-xita u l-banda Beltija kompliet bis-servizz tagħha meta wara ftit l-ajru reġa kklerja xi ftit. Din tat-temp ħażin kienet theddida oħra li setgħet wasslet biex dawn il- Festi jitħassru wħud minnhom. Fil-jumejn ta' wara l-funżjoni fil-Knisja tmexxiet rispettivament minn Mons. Ġ. Nhar il-Ħamis 24 t' Awwissu ġewwa Pjazza Annunzjatam nżamm Programm Vokali u Strumentali fejn il-Banda Stella Maris, taħt id- MT) ezz direzzjoni ta' Mro. Paul Arnaud esegwiet diversi siltiet mużikali interessanti. Niftakar fuq nota personali li personalment dakinhar kienet laqtitni ħafna silta mis-soundtrack Exodus ta' E. Gold. L-istess Banda, l-għada għamlet l-Ġimgħa għamlet is-soltu marċ brijuż tagħha. Lejliet il-Festa, l-quddiesa kantata Solenni ġiet iċċelebrata minn Mons. G. Inguanez. Kull min kien preżenti dakinhar jiftakar kemm dan l-eks Kappillan emozjona ruħhu meta waqt l-omelija rrakkonta l-esperjenzji personali tiegħu meta kien imexxi l-Parroċċa Matriċi ta' Stella Maris, It-Times tirraporta dwar il-Festi Ċentinarji speċjalment meta ftit wara li ħa l-pussess il-Knisja ġiet milquta mill-bombi ta' l-għadu. Kien propju fi tmien il-quddiesa, li r-Rev. Kappillan Dun Karm Bianco ħabbar li l-Knisja Kattolika kellha Rgħaj ġdid — il-Q.T. Papa Gwanni Pawlu I. Wara li ntemmet il-Funzjoni reliġjuża, il-Banda Stella Maris bidet marċ li l-ewwel parti tiegħu ntemm fix-Xatt fejn kien hemm spettaklu ta' logħob tan-Nar ta' l-ajru u ta' l-art. Wara l-marċ kompla u temm fi Pjazza Annunzjata. Jum il-Festa filgħodu kellna Konċelebrazzjoni Pontifikali oħra rregalaw diversi oġġetti sagri sabiex jibqgħu tifkira ta' dan iċ-ċentinarju. Wara l-Banda Stella Maris bdiet il-marċ kbir brijuz tradizzjonali tagħha ta' nhar il-Festa li donnu li dakinhar kien mistenni mill-partitarji aktar mis-soltu. Filgħaxija wara li ngħaddu s-Sekondi Vespri Solenni, bdiet ħierġa l-purċissjoni li kienet immexxija mir- Rev. Kapitlu tal-Kolleġjata ta' Marija Immakulata ta' Bormla. Il-purċissjoni kienet akkumpanjata f'waqtiet differenti mill-Banda San Ġużepp tal- Hamrun. Naturalment kollox kien akkumpanjat b'logħob tan-Nar mill-aqwa kif il-Festa tagħna ilha magħrufa għalih. Kif kien xieraq kollox: ntemm. bil-barka Sagramentali ġewwa l-Knisja b'radd ħajr lil Alla u lil Madonna li kollox għadda b'wiċċ il-ġid u kif ippjanat. Bħala konkluzzjoni għall-kitba tiegħi, xtaqt nislet strofa waħda mill-poeżija li nkitbet għall-Okkażjoni: META RIDT DAL-POST GĦALIK